Hymn Norodu Ślůnskjygo

Hymn Norodu Ślůnskjygo – wjersz uod ślůnskigo poety Karola Gwoźdźa szkryfńynty we 2006 roku, uopublikowany w tůmiku poezyji Myśli ukryte. Jes jednym z nojbarzij znanych ślůnskich wjerszyWyjątkowy dar na 75-lecie siemianowickiej Książnicy | www.siemianowice.pl. 

 Charakterystyka 
Hymn szkryfńynty jes w formaće sylabotůńicznego wjersza, uoźmjozgłoskowcym, podźelůny na trzi kwartynowe strofy, z parzistymi wersami. 
Naskwol zabjygjym autora bůło szkryfńyńće wjersza, kery skłodo śe moc ze słůw, kere idźe znůńś tak we ślůnskij, jak i polskij godce, tak coby tekst spokopjůła jak nojwjynkszo liczba ludźi, ńy ino ślůnskojynzycznych, ale tyż i polskojynzycznych. Symboliczńe sům użyte słowa, kere majům podkreślić srogi wpływ germańizmůw i bohymizmůw na djalekty ślůnskje, take jak ůma (mjym. die Oma → ůma, starka) abo kraj (cz. Kraj → land, kraj, krajina, regjůn), kery mo ńy ino być synůńimym hajmatu, nale tyż pamjyńćům uo «Czeskim Ślůnsku».  

Tekst wjersza jes żywy postrzůd ludźi. Pjyrsze rzůndki Hymnu sům czynsto spůminane uod Ślůnzokůw we internecu, coby podkreślić swoje przůńy do Gůrnego ŚlůnskaMjejsko Bibljoteka Publiczno w Śymjanowicach Ślůnskich | www.mbpsiemianowice.pl, sům tyż na fanach kibicowskich na szpilach fusbaluNiy ma drugiyj takiyj ziymi - oprawa Świętej Wojny | www.niebiescy.pl, używane do produktůw kůmercyjnych, jak szale abo bluzySzal Silesia Superior | www.hanysek.pl, zaś podug «Ślůnskigo Cajtunga» tyn wjersz z powodzyńym můg by być hymnym Ślůnska.

 Tekst 
mały|Rynkopis wjersza, kery znojduje śe we zbjorach Mjejskij Bibljoteki Publicznyj we Śymjanowicach Ślůnskich.
Wjersz we uoryginalnym zopiśe:

 Hymn Norodu Ślůnskjygo

 Ńy ma drugij takij źymi
 By my byli szczynśliwszymi
 Poza jednym naszym krajym
 Poza Ślůnskjym, naszym rajym

 Nasz adlerze gůrnoślůnski
 Ńy doznůmy żodnyj klynski
 Z Bożům mocům przetrwo ślůnskość
 Przetrwo wolność, prawość, jedność

 To my norůd złoto-modry
 Radźi nad dolinům Uodry
 Wjerność Tobje dochowůmy
 Tak chowali nasze ůmy

 Bibljografijo 
Karol Gwóźdź: Myśli ukryte. Śymjanowice Ślůnskje: Wydawńictwo Hologram, 2010. ISBN 978-83-930871-0-5

Kategoryjo:Ślůnsko godka
Kategoryjo:Ślůnsko literatura
Kategoryjo:Literacke utwory
Kategoryjo:Kultura Ślůnska
Kategoryjo:Poezyjo